Il-ħaddiema tat-tliet sptarijiet m'għandhomx jibqgħu jkunu kkunsidrata bħala ħaddiema tat-tieni klassi. Dikjarazzjoni ċara mill-Union tal-Infermiera u l-Qwiebel f'konferenza tal-aħbarijiet li saret it-Tnejn filgħodu quddiem l-Isptar Ġenerali ta' Għawdex. L-MUMN għamlet diversi tentattivi biex tipprovdi l-istess meal allowance mogħti lill-ħaddiema tal-kura tas-saħħa f'Malta, lill-ħaddiema tal-kura tas-saħħa li jaħdmu fl-Isptar Ġenerali ta' Għawdex, St' Lukes u fl-Isptar Karen Grech. Il-President tal-MUMN Paul Pace qal li l-union pruvat torganizza laqgħa biex ikunu finalizzati dawn ir-rati l-ġodda għall-meal allowance sabiex il-ħaddiema tas-saħħa tal-Gvern ikunu trattati ugwali. Għalkemm il-Diviżjoni tas-Saħħa kif ukoll Steward Health Care m'għandhom ebda oġġezzjoni li l-impjegati tat-tliet sptarijiet jirċievu dan l-allowance, l-MUMN u l-membri tagħha għadhom ma jafux meta se jibda jingħata dan l-allowance. Paul Pace qal li sfortunament bi Stewert Health Care, pajjiżna ma ra ebda investiment fil-qasam tas-saħħa. Saħaq li jekk sa nhar l-Erbgħa ma jintlaħaqx fethim, se jkunu qed jittieħdu azzjonijiet industrijali mill-MUMN. L-appell tal-MUMN huwa biex jintlaħaq ftehim immedjatament, għaliex fin-nofs hemm is-saħħa tal-poplu Malti u Għawdxi kollu. Ikkummenta //= $special ?>